Hekk kif tela' jixhed fil-kawa ta' libell li fetaħ il-Ministru Carmelo Abela kontra d-deputat Nazzjonalista Jason Azzopardi, Azzopardi sostna li l-eks Ministru tal-Ekonomija Chris Cardona u l-Ministru Carmelo Abela kienu ltaqgħu ma' Alfred Degiorgio ftit jiem qabel is-serqa tal-HSBC. Waqt li kien qed jixhed fil-Qorti, Jason Azzopardi qal li kienu ltaqgħu f'appartament fi Fleur de Lys fejn Alfred Degiorgio irċieva d-dettalji ta' kif kellha ssir is-serqa. Id-deputat tal-PN Jason Azzopardi kien sostna li l-Ministru Carmelo Abela, li dak iż-żmien kien impjegat tal-HSBC, kien imwiegħed €300,000 mill-ħallelin, u wassal lill-Ministru biex iressaq kawża ta' libell b'urġenza. Il-Qorti tordna lil Abela biex iressaq il-provi hu fil-libell kontra Azzopardi Illum fil-Qorti Azzopardi qal li skont l-informazzjoni li pprovda Vince Muscat, magħruf bħala l-Koħħu, u li ammetta l-akkużi fil-konfront tiegħu b'rabta mal-qtil ta' Daphne Caruana Galizia, hemm informazzjoni dettaljata dwar reati kriminali oħra u li huma marbuta mat-talba tiegħu għall-maħfra presidenzjali. Waqt li kkwota sorsi "professjonali u sorsi fi ħdan il-Pulizija", Azzopardi qal li d-dettalji jinkludu informazzjoni dwar il-ġranet li jwassli sal-ġurnata li fiha seħħet is-serqa li falliet fuq il-banl tal-HSBC f'Ħal Qormi. Azzopardi qal li Vince Muscat kien wassal lil George Degiorgio f'appartament fi Fleur de Lys li hu tal-avukat David Gatt. Azzopardi qal fil-Qorti li Degiorgio kellu wiċċu mgħotti u ngħata l-pjanta tal-post, filmat, u ċwievet waqt il-laqgħa. Jirriżulta li Vince Muscat semma' lil Chris Cardona u lil Carmelo Abela, u qal li kienu preżenti għal din il-laqgħa. Il-Koħħu lest jikxef dwar attentat ta' serqa ta' €2.8 miljun u qtil Fix-xhieda tiegħu Azzopardi qal li Cardona kien arrestat. Ix-xhud kien ippressat mill-avukat difensur ta' Carmelo Abela, Pawlu Lia, biex jagħti aktar informazzjoni. Skont id-deputat Nazzjonalista Cardona kien il-moħħ wara kollox u li skont sorsi Gatt kien is-sensar. Semma' ukoll kif il-Ministru naqas milli jiċħad dak li allega Muscat u ż-żewġ suspettati. Hu kompla jgħid li fi ħdan iċ-ċrieki kriminali kien jingħad li Abela u Cardona kienu involuti fis-serqa. Il-kawża kompliet tinstema' bil-magħluq u s-seduta li jmiss ġiet skedata għal Settembru. L-avukat Joseph Zammit Maempel qed jassisti lil Jason Azzopardi. Il-maħfra presidenzjali ta' Theuma tinkludi s-serqa tal-HSBC – rapporti .td_uid_3_60ef1ee946167_rand.td-a-rec-img{text-align:left}.td_uid_3_60ef1ee946167_rand.td-a-rec-img img{margin:0 auto 0 0}